ગત ૯ નવેમ્બરે રાજકોટના ખંઢેરી ક્રિકેટ સ્ટેડિયમ પર પ્રથમ વાર ભારત-ઈંગ્લેન્ડ વચ્ચે ટેસ્ટમેચ રમાતાં સૌરાષ્ટ્ર માટે ઇતિહાસ રચાયો હતો. મેચ માટે પહેલો દડો ફેંકાવાની સાથે એક અન્ય ઇતિહાસ પણ રચાયો હતો. આ મેદાન પર પ્રથમ વાર પાંચ દિવસની આંતરરાષ્ટ્રીય મેચ રમાવાની સાથે રાજકોટનો સમાવેશ ક્રિકેટના તમામ ફોર્મેટની મેચો રમતાં શહેરમાં થયો છે. આ મેચ દરમિયાન સ્ટેડિયમમાં એક જુદો જ નજારો જોવા મળ્યો હતો. જેમાં મેચ દરમિયાન ચિયરલીડર્સને બદલે કેડિયંુ-ચોયણી અને ચણિયાચોળી જેવા સૌરાષ્ટ્રના પારંપરિક પોશાકમાં સજ્જ રાસમંડળીના સભ્યો જોવા મળ્યા હતા.